b'\n_START_ARTICLE_\nPolifem\n_START_SECTION_\nOdiseja\n_START_PARAGRAPH_\nPo Homerju, je Odisej s svojimi tovari\xc5\xa1i pri\xc5\xa1el na ozemlje Kiklopov ter naletel na veliko votlino. Vstopili so vanjo in naredili pojedino, ker so na\xc5\xa1li najrazli\xc4\x8dnej\xc5\xa1o hrano. Niso vedeli da je votlina dom Kiklopa Polifema, enookega velikana, ki se bo kmalu vrnil. Polifem jih je zajel v votlini tako, da je blokiral izhod z velikim kamnom, ki ga smrtniki niso mogli premakniti. Vsak dan je pojedel par mo\xc5\xa1kih, a si je Odisej hitro izmislil kako bo pobegnil._NEWLINE_Odisej mu je dal popiti nerazred\xc4\x8deno vino. Ko ga je Polifem vpra\xc5\xa1al kako se imenuje, mu je Odisej odgovoril - Nih\xc4\x8de. Da bi se mu zahvalil za vino, je Polifem rekel da ga bo zadnjega pojedel. Ko je velikan pijan zaspal, so Odisej in njegovi ljudje spremenili bor v veliko kopje, ki so ga pripravili medtem ko je Polifem zunaj \xc4\x8duval svojo \xc4\x8dredo in ga oslepili. Polifem je stokal in prosil za pomo\xc4\x8d, ostali Kiklopi so ga sli\xc5\xa1ali in vpra\xc5\xa1ali kdo ga je oslepil. Odvrnil jim je - Nih\xc4\x8de. Kiklopi so od\xc5\xa1li misle\xc4\x8d, da je znorel ali je \xc5\xbertev bogov._NEWLINE_Zjutraj je Polifem odmaknil kamen z vhoda da bi izpustil ovce na pa\xc5\xa1o. Ker je bil slep, ni mogel videti Odiseja in njegovih mo\xc5\xbe, a je potipal vrhove ovc, da jih slu\xc4\x8dajno ne bi zajahali. Oni so se privezali pod ovce in tako pobegnili in sko\xc4\x8dili na svoje ladje._NEWLINE_Ko so se oddaljili je Odisej Polifemu zaklical svoje ime in zmagoslavno zavriskal. Besen je Polifem vrgel ogromno skalo nanje, a je zgre\xc5\xa1il, ker jih ni mogel videti. Potem se je poto\xc5\xbeil svojemu o\xc4\x8detu Pozejdonu, naj ne dopusti Odiseju da se vrne v rodno Itako ali da samo on pride v tuji ladji in da mu celotna posadka umre.\n_START_SECTION_\nEneida\n_START_PARAGRAPH_\nPo Vergiliju, so se Trojanci sre\xc4\x8dali z Grkom Ahemenidom, \xc4\x8dlanom Odisejeve dru\xc5\xbeine, ki je bil slu\xc4\x8dajno zapu\xc5\xa1\xc4\x8den na Kiklopovem otoku, ko so pobegnili Polifemu. Prosil je Trojance naj ga vzamejo s sabo ali ga ubijejo, ker je to bolj\xc5\xa1a usoda kot da ostane sam z mno\xc5\xbeico drugih Kiklopov. Potem so se pojavili Polifem in ostali Kiklopi in so Trojanci pobegnili skupaj s Ahemenidom.\n_START_SECTION_\nMetamorfoze\n_START_PARAGRAPH_\nPo Ovidiju, je bila Galateja morska nimfa Nereida (h\xc4\x8di morskega boga Nereja), v katero se je zaljubil sicilski Kiklop Polifem, sin boga Pozejdona. Vendar je bila ona zaljubljena v sicilskega pastirja Akisa. Ljubosumni Polifem ga je v besu ubil s skalo, nakar je Galateja njegovo kri spremenila v izvir, njega samega pa v boga istoimenske reke na Siciliji._NEWLINE_Druga razli\xc4\x8dica mita govori, da je Polifem na njiju poslal krdelo konj, zaradi katerih topotanja se je stresla Zemlja in razburkalo morje. Prestra\xc5\xa1eni Akid in Galateja sta se vrgla v morje in se spremenila v ribe in se s tem re\xc5\xa1ila na varno. Da se ne bi izgubila, sta se povezala z dolgo vrvjo. Ko so videli njuno neizmerno ljubezen, je bilo bogovom \xc5\xbeal in so ju spremenili v ozvezdje na nebu - Ribi._NEWLINE_Zgodba o Akisu in Galateji je bila priljubljen motiv v pesni\xc5\xa1tvu (Teokrit, Vergilij, Ovidij in v slikarstvu, kjer so motiv upodobili Rafael, Annibale Carraci, Claude Lorrain in Poussin.'